אירוויזיון 1994

אירוויזיון 1994 הייתה תחרות האירוויזיון ה-39 והיא נערכה ב-30 באפריל 1994 בעיר דבלין שבאירלנד. המנצחת בתחרות הייתה המדינה המארחת אירלנד, וכך הפכה למדינה הראשונה בתולדות התחרות, והיחידה עד כה, שזכתה שלוש פעמים ברציפות.

זו הייתה התחרות הראשונה שתוצאות ההצבעה הוצגו בה באמצעות הצבעות מצולמות של נציגי המדינות המשתתפות.

השיר הזוכה, Rock'n Roll Kids, היה השיר הראשון בתולדות האירוויזיון שזכה ללא ליווי תזמורתי (עד אירוויזיון 1998 היו משתמשים בתזמורת). מבצעיו, פול הרינגטון וצ'ארלי מקגטיגן, שרו וניגנו על הבמה בגיטרה ובפסנתר. הם קיבלו 8 פעמים דוז פואה (12 נקודות) ו-8 פעמים 10 נקודות.

ישראל לא השתתפה בתחרות באותה השנה. לפי החוק דאז, שש המדינות שסיימו במקומות האחרונים באירוויזיון 1993 לא ישתתפו באירוויזיון 1994, וזאת כדי לפנות מקום למדינות מזרח אירופה החדשות ולמנוע ערב ארוך מדי עם מספר רב של שירים. באירוויזיון 1993 ישראל הגיעה למקום 24, הלפני האחרון, ולכן לא השתתפה באירוויזיון 1994. קפריסין הייתה אמורה לא להשתתף גם היא, אך בעקבות פרישתה של איטליה היא השתתפה.

באירוויזיון הזה הופיעו לראשונה שבע מדינות ממזרח אירופה לאחר שינויים פוליטיים במפה האירופאית. פולין הגיעה להישג יוצא דופן, מקום 2 ובכך שברה את השיא של דנמרק מאירוויזיון 1957 (השתתפות ראשונה עם הישג של מקום 3). הונגריה סיימה במקום 4, רוסיה מקום 9, סלובקיה מקום 19, רומניה מקום 21, אסטוניה מקום 24 וליטא מקום 25 ואחרון עם אפס נקודות.

בקטע האומנותי שבין הופעות השירים לבין חשיפת תוצאות ההצבעה, הופיעה להקת המחול ריברדאנס, שהופיעה בקטע מוזיקלי ארוך של ריקודים איריים. לאחר הופעה זו זכתה הלהקה להכרה ולהצלחה בינלאומית.

השירים המשתתפים

 סדר מדינה שפה שם המבצע שם השיר תרגום מיקום ניקוד1 שוודיהשוודיתמארי ברגמן ורוגר פונטארהStjärnornaהכוכבים13482 פינלנדפיניתקטקטBye, bye babyלהתראות מותק22113 אירלנדאנגליתפול הרינגטון וצ'ארלי מק'גטיגןRock 'n' Roll Kidsילדי הרוקנ'רול12264 קפריסיןיווניתאוורידיקיIme anthropos ki ego) Είμαι άνθρωπος κι εγώ)אני גם בן אדם11515 איסלנדאיסלנדיתסיגהNæturלילות12496 בריטניהאנגליתפרנסיס רפאלLonely symphonyסמפוניה בודדה10637 קרואטיהקרואטיתטוני צטניסקיNek' ti bude ljubav svaאת יכולה לקבל את כל האהבה16278 פורטוגלפורטוגזיתשרה טאבארשChamar a músicaקראו למוזיקה8739 שווייץאיטלקיתדוילוSto pregandoאני מתפלל191510 אסטוניהאסטוניתסילבי וראייטNagu Merelaineכמו גל ים24211 רומניהרומניתדן ביטמןDincolo de noriמעבר לעננים211412 מלטהאנגליתכריס ומוריהMore than loveיותר מאהבה59713 הולנדהולנדיתווילקה אלברטיWaar is de zon?היכן השמש?23414 גרמניהגרמניתמקאדוWir geben 'ne Partyאנחנו עורכים מסיבה312815 סלובקיהסלובקיתטובלטנקהNekonečná pieseňשיר שלא נגמר191516 ליטאליטאיתאובדיוס ויישניאוסקאסLopšinė mylimaiשיר ערש לאהובתי25017 נורווגיהנורווגיתאליזבת אנדריאסן ויאן ורנר דניאלסןDuettדואט67618 בוסניה והרצגובינהבוסניתאלמה ודיאןOstani kraj meneהשאר לצידי152919 יווןיווניתקוסטאס ביגאיילס ו"אוהבי הים"To trehandiri) Το τρεχαντήρι)הסירה144420 אוסטריהגרמניתפטרה פרייFür den Frieden der Weltלשלום העולם171921 ספרדספרדיתאלחנדרו אבאדElla no es ellaהיא אינה היא181722 הונגריההונגריתפרידריקהKinek mondjam el vétkeimetלמי אני יכולה לספר על חטאיי?412223 רוסיהרוסיתיודיףВечный странник (Vechny strannik)נַוֵּודֶת לנצח97024 פוליןפולניתאדיטה גורניאקTo nie jaזו לא אני216625 צרפתצרפתיתנינה מוראטוJe suis un vrai garçonאני ילד אמיתי774

 מגישי הניקוד 
 -איילין דאן
 -הלגה ולאהוביץ'
 -זנדרה שטודר
 -אורבה טידוס
 -כריסטינה צופסקו
 -כרמן נבל
 -טיליה הרולד

קישורים חיצוניים


 אירוויזיון 1994 באתר האירוויזיון הרשמי
 היסטוריית ההצבעות של אירוויזיון 1994

*
1994
1994
קטגוריה:1994 במוזיקה
קטגוריה:דבלין
קטגוריה:אירלנד: תרבות